Vrou beseer haarself met pyl en boogFoto: ER24 ŉ Vrou (37) is na ŉ hospitaal gehaas ná sy ŉ ernstige wond in haar bors opgedoen het met ŉ pyl en boog. Die wond is self toegedien. Annine Siddall, woordvoerder van ER24, het gesê hul paramedici het die vrou aangetref waar sy op haar sy in ŉ badkamer in Norkem Park in Kempton Park gelê het. “Die pasiënt het onmiddellik gevorderde lewensondersteuning ontvang voor ons haar per helikopter na Mediclinic Midstream vervoer het,” het Siddall gesê. Die presiese omstandighede rondom die voorval is nog nie bekend nie en sal deel uitmaak van die polisieondersoek.